Public procurement notice: Additional Information
Published: 2020-11-20
Buyer: Kuntayhtymä Kaksineuvoinen
Country: FI
Contract type: Services
Procedure: Open procedure
CPV classification: 85120000: Medical practice services
Submission deadline: 2020-11-30

Technical requirements: Kuntayhtymä Kaksineuvoinen pyytää tarjoustanne perusterveydenhuollon lääkärityövoiman vuokraamisesta kliiniseen terveyskeskustyöhön.
Hyvinvointikeskuksessa on tällä hetkellä kaksitoista (12) lääkärin virkaa, ja hankinnan kohteena oleva tarve vastaa hankintakauden alussa 1–2 kokopäiväisen lääkärin työpanosta vuositasolla. Hankittavan työpanoksen täsmällisemmästä määrästä sovitaan sopimuskauden alkaessa ja sopimuskauden aikana. Tämä kilpailutus kattaa vuosittain vähintään 80 % tilaajan vuokrattavan lääkärityövoiman hankintatarpeesta. Loppuosuus tilaajan vuokralääkäripalvelujen hankintatarpeesta järjestetään tämän kilpailutuksen ja sen mukaisesti tehtävien hankintasopimusten ulkopuolelta. Mitään vähimmäisostovelvoitetta ei tilaajalla ole.
Hankinnan kohteena on tarvittaessa vuokrata lääkärityövoimaa terveyskeskuslääkärin kliinisiin tehtäviin. Pääsijoituspaikka on Kauhavan hyvinvointikeskus, mutta työtehtävä voi edellyttää myös siirtymistä kuntayhtymän eri toimipisteisiin. Työ sisältää tavanomaisia kiireettömiä terveyskeskuslääkärin työtehtäviä, kuten ajanvarauksellista vastaanottoa, tiimivastaanottoa, neuvoloita, kouluterveydenhuoltoa, osastotyötä tai kotisairaanhoitoa. Myös tavanomaiset kirjalliset työt, kuten reseptiuusinnat sekä lausuntojen ja todistusten laatiminen, kuuluu tehtäviin. Terveyskeskuslääkärin tavanomaiset toimenpiteet on hallittava.
– Selvitys merkinnästä ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin
– Työeläkekassan ja/tai vakuutusyhtiön todistus eläkevakuutuksen voimassaolosta ja eläkevakuutusten suorittamisesta
– Vakuutusyhtiön todistus tapaturmavakuutuksen voimassaolosta ja vakuutusmaksujen suorittamisesta sekä todistus potilasvakuutuksen voimassaolosta
– Tarjoajan on toimitettava selvitys yksityisestä terveydenhuollosta annetun lain (9.2.1990/152) 4 §:n mukaisesta luvasta terveydenhuollon palvelujen antamiseen sekä selvitys 5 §:n mukaisesta lupaviranomaisen hyväksymästä terveydenhuollon palveluista vastaavasta johtajasta
– Tarjoajan taloudellisen tilanteen on oltava sellainen, että se Suomen Asiakastieto Oy:n ratingluokituksessa on vähintään A+ tai sen taloudellisen tilanteen katsotaan tilinpäätöstietojen tai muun vastaavan selvityksen mukaan olevan vastaava. Mikäli tarjous laaditaan ryhmittymänä, on kaikkien konsortion jäsenten täytettävä tämä vaatimus. Tarjoajan tulee liittää tarjoukseensa selvitys tarjoajan taloudellisesta tilanteesta liittämällä tarjoukseensa joko Suomen Asiakastieto Oy:n Rating Alfa -raportin (alle kolme (3) kuukautta vanha tarjouksen jättämisestä lukien) tai viimeisimmän vahvistetun tilinpäätöksen taikka muun vastaavan selvityksen
Todistukset eivät saa olla kolmea (3) kuukautta vanhempia tarjouksen jättöpäivästä laskettuna. Mikäli toimintaansa aloittavilla tarjoajilla ei vielä ole kaikkia edellä mainittuja todistuksia saatavissa, tulee ne toimittaa viimeistään ennen mahdollisen sopimuskauden alkua.
1. Selvitys toiminnasta vastaavista henkilöistä ja heidän koulutuksestaan ja ammatillisesta pätevyydestään.
2. Kuvaus tarjoajan nykyisestä toiminnasta, toiminnan yleisestä laajuudesta sekä tarjoajan valmiudesta aloittaa kiirevastaanoton lääkäripalvelun vuokraustoiminta 1.2.2021 alkaen
3. Referenssikohteet vastaavista tehtävistä yhteyshenkilöineen viimeisen kolmen (3) vuoden ajalta. Selvityksessä esitettyjen tietojen on oltava tilaajan tarkistettavissa, ja niistä on selvittävä sopimukseen liittyvän toiminnan laajuus ja ajankohta sekä referenssin yhteyshenkilön suorat yhteystiedot. Yksilöimättömiä referenssejä ei katsota näytöksi suorituskyvystä. Uusi aloittava yritys antaa selvityksen, josta käy ilmi palveluntuottajan kyky tuottaa hankinnan kohteen mukainen palvelu
Sopimusta on mahdollista jatkaa optiokaudelle 1.1.2025–31.12.2026. Tilaaja päättää optiokauden käytöstä kolme (3) kuukautta ennen sopimuskauden päättymistä.
– Selvitys merkinnästä ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin
– Työeläkekassan ja/tai vakuutusyhtiön todistus eläkevakuutuksen voimassaolosta ja eläkevakuutusten suorittamisesta